Þjóðarátak um að bjóða fólk velkomið til Íslands Á ferðamálaþingi í dag undirrituðu Katrín Júlíusdóttir iðnaðarráðherra og Steingrímur J. Sigfússon , fjármálaráðherra f.h. ríkissjóðs samning við Icelandair , Reykjavíkurborg , Iceland Express , Útflutningsráð og Samtök ferðaþjónustunnar ( SAF ) um markaðsátak í ferðaþjónustu í maí og júní 2010 vegna áhrifa eldgossins í Eyjafjallajökli á árinu 2010 á atvinnugreinina . Samningsaðilar munu ráðast í markaðsátak sem beinist að erlendum ferðamönnum . Ferðaþjónustufyrirtækin standa fyrir framleiðslu kynningar - og auglýsingaefnis sem síðan verður til frjálsra afnota í maí og júní . Opinberir aðilar munu fyrst og fremst stuðla að útbreiðslu átaksins með því að styrkja birtingu og dreifingu á efninu sem víðast . Einnig verður efnt til þjóðarátaks um að bjóða fólki og ferðamönnum til Íslands „ Fyrirtæki í ferðaþjónustu verða drifkrafturinn í þjóðarátakinu en vonast er til þess að allir Íslendingar líti á sig sem sendiherra þess “ , sagði iðnaðarráðherra á ferðamálaþingi . „ Öllum Íslendingum , fyrirtækjum , einstaklingum , samtökum og hópum verður boðið að nota sér það auglýsinga - og kynningarefni sem framleitt verður og nýta í sínum tengslanetum og samskiptum til þess að bjóða fólk og ferðamenn velkomna til Íslands . Ég hvet alla sem vettlingi geta valdið að taka þátt í átakinu . “ Markmið átaksins er að draga úr neikvæðum áhrifum á trausta markaði sem tekið hefur langan tíma að byggja upp . Átakinu er einnig ætlað að styrkja ímynd Íslands og skapa tækifæri úr þeirri umfjöllun sem landið hefur fengið á erlendum vettvangi . Eins og samþykkt var á ríkisstjórnarfundi 27. apríl s.l. mun ríkissjóður mun leggja allt að 350 milljónir króna til verkefnisins gegn því að jafnháu mótframlagi verði varið í verkefnið af hálfu fyrirtækja í ferðaþjónustu og annarra aðila sem hafa hag af verkefninu . Framlög annarra samningsaðila eru eftirfarandi : Icelandair leggur til 125 milljónir , Reykjavíkurborg leggur til 100 milljónir , Iceland Express leggur til 50 milljónir , Samtök ferðaþjónustunnar ( SAF ) leggja til 43 milljónir og Útflutningsráð leggur til 30 milljónir . Markaðsstofur landshlutanna hafa tilkynnt 2 milljónir króna inn í átakið . . Útflutningsráð mun hafa umsjón með fjárreiðum verkefnisins og nýtur við það fulltingis Skrifstofu rannsóknastofnana atvinnuveganna ( SRA ) . Í þessu felst m.a innheimta framlaga samningsaðila , bókhald fyrir verkefnið og greiðsla reikninga vegna kostnaðar við verkefnið . Útflutningsráð skilar fjárhagslegu lokauppgjöri vegna verkefnsins til annarra samningsaðila 1. ágúst 2010 . Umsjón með markaðsátakinu verður í höndum sérstakra verkefnisstjórna á vegum samningsaðila .